Ma lausa innustan noori, oma lapsi sealhulgas, et nad käiksid korraks Eestist ära ja vaataksid põhjalikult maailma. Välismaal, teistsuguses kultuurikontekstis õppimine on minu arvates klassikalise hariduse oluline osa. Aga me peame Eesti hoidma vaimses ja majanduslikus mõttes nii atraktiivsena, et noored tahaksid aasta-paari pärast koju tagasi tulla, oma kodu ikka siia rajada, oma unistused ja elutöö siin realiseerida.